સાયન-ઈસ્ટમાં રૂપમ સિનેમાની બાજુનો નામદેવ ગ. કોળી શિવકર માર્ગ અને ગાંધી માર્કેટની બાજુમાં આવેલા સ્કીમ-નંબર ૬, રોડ-નંબર ૩૧ આ બન્ને રોડ પર સુધરાઈએ શરૂ કરેલા રિનોવેશનના કામ સામે સ્થાનિક રહેવાસીઓએ વિરોધ કર્યો હોવા છતાં સુધરાઈના અધિકારીઓએ મનસ્વી વલણ અપનાવી આ રસ્તાનું રિનોવેશનનું કામ શરૂ કરાવ્યું હતું. સુધરાઈના સત્તાવાળાઓ પ્રજાની જરૂરિયાત કરતાં તેમની અંગત જરૂરિયાત પર વધારે ધ્યાન આપે છે એવો આક્ષેપ સાયનના સામાજિક કાર્યકર ગૌરવ વોરાએ કર્યો હતો. તેઓ કહે છે કે અધિકારીઓએ પ્રજાના લાખો રૂપિયા વેડફવાનું કારણ સમજાય એવું નથી. છતાં એમ કરવા પાછળનો ઉદ્દેશ પબ્લિકને કહેવાની જરૂર નથી ક્યોં કિ પબ્લિક હૈ યે સબ જાનતી હૈ.